CELEX: 31985R2146
Language: el
Date: 1985-07-30 00:00:00
Title: Κανονισμός (ΕΟΚ) αριθ. 2146/85 της Επιτροπής της 30ής Ιουλίου 1985 σχετικά με την πώληση σε προκαθορισμένη τιμή μη μεταποιημένης κορινθιακής σταφίδας από την εσοδεία 1984 που κατέχουν οι ελληνικοί οργανισμοί παρεμβάσεως

Avis juridique important

|

31985R2146

Κανονισμός (ΕΟΚ) αριθ. 2146/85 της Επιτροπής της 30ής Ιουλίου 1985 σχετικά με την πώληση σε προκαθορισμένη τιμή μη μεταποιημένης κορινθιακής σταφίδας από την εσοδεία 1984 που κατέχουν οι ελληνικοί οργανισμοί παρεμβάσεως  

Επίσημη Εφημερίδα αριθ. L 199 της 31/07/1985 σ. 0024 - 0025 Ισπανική ειδική έκδοση: Κεφάλαιο 03 τόμος 36 σ. 0172  Πορτογαλική ειδική έκδοση : Κεφάλαιο 03 τόμος 36 σ. 0172 

***** ΚΑΝΟΝΙΣΜΟΣ (ΕΟΚ) αριθ. 2146/85 ΤΗΣ ΕΠΙΤΡΟΠΗΣ  της 30ής Ιουλίου 1985  σχετικά με την πώληση σε προκαθορισμένη τιμή μη μεταποιημένης κορινθιακής σταφίδας από την εσοδεία 1984 που κατέχουν οι ελληνικοί οργανισμοί παρεμβάσεως  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 516/77 του Συμβουλίου της 14ης Μαρτίου 1977 περί κοινής οργανώσεως αγοράς στον τομέα των μεταποιημένων οπωροκηπευτικών (1), όπως τροποποιήθηκε τελευταία από τον κανονισμό (ΕΟΚ) αριθ. 746/85 (2), και ιδίως το άρθρο 4 παράγραφος 8,  τον κανονισμό (ΕΟΚ) αριθ. 1277/84 του Συμβουλίου της 8ης Μαΐου 1984 που καθορίζει τους γενικούς κανόνες για το σύστημα ενισχύσεως στην παραγωγή για τα μεταποιημένα οπωροκηπευτικά (3), και ιδίως το άρθρο 6 παράγραφος 1,  Εκτιμώντας:  ότι οι ελληνικοί οργανισμοί παρεμβάσεως, σύμφωνα με τον κανονισμό (ΕΟΚ) αριθ. 626/85 της Επιτροπής της 12ης Μαΐου 1985 όσον αφορά την αγορά, πώληση και αποθήκευση μη μεταποιημένων σταφίδων και ξηρών σύκων από τους οργανισμούς παρεμβάσαεως (4) αγόρασαν μη μεταποιημένη κορινθιακή σταφίδα από την εσοδεία 1984 · ότι βάσει της καταστάσεως της αγοράς των σταφίδων η κορινθιακή θα πρέπει να προσφερθεί για πώληση σε προκαθορισμένες τιμές για μεταποίηση εντός της Κοινότητας για κατανάλωση·ότι η πώληση πρέπει να γίνει σύμφωνα με τις διατάξεις του κανονισμού (ΕΟΚ) αριθ. 626/85·  ότι σε περίπτωση καθορισμού της τιμής πωλήσεως πρέπει να ληφθεί υπόψη ότι τα προϊόντα δεν είναι πλέον επιλέξιμα για ενίσχυση στην παραγωγή·  ότι η ασφάλεια μεταποιήσεως που προβλέπεται στο άρθρο 6 παράγραφος 1 του κανονισμού (ΕΟΚ) αριθ. 626/85 πρέπει να καθοριστεί σε επίπεδο ώστε να αποφευχθεί κάθε κατάχρηση·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Μεταποιημένων Προϊόντων με βάση τα Οπωροκηπευτικά,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  1 Οι ελληνικοί οργανισμοί παρεμβάσεως που περιλαμβάνονται στο παράρτημα Ι αναλαμβάνουν την πώληση μη μεταποιημένης κορινθιακής από την εσοδεία 1984, οι ποιότητες και οι τιμές της οποίας αναφέρονται στο παράρτημα ΙΙ.  2. Οι αιτήσεις για αγορά πρέπει να υποβάλλονται γραπτώς σε καθένα από τους εν λόγω οργανισμούς παρεμβάσεως στα κεντρικά γραφεία της ΥΔΑΓΕΠ, Αχαρνών 5, Αθήνα - Ελλάδα.  3. Πληροφορίες, όσον αφορά τις ποσότητες και τον τόπο όπου τα προϊόντα είναι αποθηκευμένα, μπορούν να ληφθούν από τους ενδιαφερομένους στις διευθύνσεις που αναφέρονται στο Παράρτημα Ι.  Άρθρο 2  Η ασφάλεια μεταποιήσεως, που προβλέπεται στο άρθρο 6 παράγραφος 1 του κανονισμού (ΕΟΚ) αριθ. 626/85, θα είναι 20 ECU ανά 100 χιλιόγραμμα καθαρού βάρους.  Άρθρο 3  Ο παρών κανονισμός αρχίζει να ισχύει την 1η Σεπτεμβρίου 1985.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 30 Ιουλίου 1985,  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 73 της 21. 3. 1977, σ. 1.  (2) ΕΕ αριθ. L 81 της 23. 3. 1985, σ. 10.  (3) ΕΕ αριθ. L 123 της 9. 5. 1984, σ. 25.  (4) ΕΕ αριθ. L 72 της 13. 3. 1985, σ. 7.   ΠΑΡΑΡΤΗΜΑ Ι  Κατάλογος των οργανισμών αποθεματοποιήσεως που αναφέρονται στο άρθρο 1 του κανονισμού αυτού  ΚΟΡΙΝΘΙΑΚΗ ΣΤΑΦΙΔΑ  1. ΑΣΟ, Μαιζώνος 241, Πάτρα, Ελλάδα.  2. Παναιγειάλιος Ένωση Συνεταιρισμών, Αίγιο, Ελλάδα.  3. Ένωση Γεωργικών Συνεταιρισμών Ζακύνθου, Ζάκυνθος, Ελλάδα.  4. Ένωση Γεωργικών Συνεταιρισμών, Ολυμπία Ηλείας, Πύργος, Ελλάδα.  ΠΑΡΑΡΤΗΜΑ ΙΙ  Ποιότητες και τιμές της μη μεταποιημένης κορινθιακής από την εσοδεία 1984 που αναφέρονται στο άρθρο 1  1.2 //   // ECU/100 χγρ.  // Κορινθιακή σταφίδα, «Σκιάς», Περιοχή Αιγίου  // 61,81  // Κορινθιακή σταφίδα, «Εκλεκτή Ηλίου» , Περιοχή Αιγίου  // 60,50  // Κορινθιακή σταφίδα, «Σκιάς», Περιοχή Κορίνθου  // 60,06  // Κορινθιακή σταφίδα, «Εκλεκτή Ηλίου», Περιοχή Κορίνθου  // 58,29  // Κορινθιακή σταφίδα, « Κανονική», Περιοχή Αιγίου  // 57,45  // Κορινθιακή σταφίδα, « Εκλεκτή Ηλίου», από Πάτρα, Ιονίους Νήσους, Νομό Ηλείας, Τριφυλίας  // 56,66  // Κορινθιακή σταφίδα, «Κανονική», Περιοχή Κορίνθου  // 56,66  // Κορινθιακή σταφίδα, «Εκλεκτή Ηλίου», υπόλοιπο Μεσσηνίας  // 55,79  // Κορινθιακή σταφίδα, «Κανονική» , από Πάτρα, Ιονίους Νήσους, Νομό Ηλείας, Τριφυλίας  // 54,92  // Κορινθιακή σταφίδα, «Κανονική» υπόλοιπο Μεσσηνίας  // 54,05  // Κορινθιακή σταφίδα, «Κανονική» άλλες προελεύσεις  // 49,43